Kashi 80 na yaran da ke mutuwa a Najeriya yan Arewa ne - Hukumar kididdigan Najeriya ▷ Legit.ng
Kashi 80 na yaran da ke mutuwa a Najeriya yan Arewa ne - Hukumar kididdigan Najeriya
14 days ago 793 views by Abdul Rahman Rashid
Hukumar kididdigan Najeriya ta bayyana cewa kashi 80 na mutuwan yara yan kasa da shekaru biyar da haihuwa a Arewa yake faruwa.
Yayin jawabi a taron VASA da aka shirya a Akwanga jihar Nasarawa, shugabar hukumar kididdigar yan kasa wato NPA, Bimbola Salu-Hundeyin, ta ce bincike ya nuna cewa yara 2601 yan kasa da shekaru biyar suke mutuwa a Arewa kowani shekara sabanin 614 da ke mutuwa a kudu.
Salu-Hundeyin ta ce taron VASA na 2019 wanda ya kasance na biyu zai yi bincike domin gano abubuwan da ke sabbaba mutuwan yara yan kasa da shekaru biyar a Najeriya cikin shekaru biyar da suka gabata.
Tace: "Hukumar kididdigan Najeriya za tayi amfani da wannan taron domin gudanar da bincike kan mutuwan kananan yara domin taimakawa mahukunta wajen samar da dokoki a bangaren lafiya domin inganta rayuwar iyaye mata da yara a Najeriya,"
A wani labarin daban, Wata mumunar hadarin mota da ta uku da safiyar Juma'a ta hallaka akalla matasa uku a titin Oyemeku, Akure, jihar Ondo yayinda motarsu ta shiga cikin wata babbar motar da ke ajiye a bakin hanya.
Tabbatar da hakan ga kamfanin dillancin labarai NAN, shugaban hukumar kiyaye haduran hanya FRSC na jihar, Rotimi Adeleye, ya bayyana cewa hadarin ya faru ne tsakanin karfe 4:30 zuwa 5:00 na asuba.
Wulakanta Qur’ani: Gwamnatin Zamfara ta yi kira ga azumin kwana 3